Η ποινική αντιμετώπιση του οργανωμένου εγκλήματος
Creators: name: Πούλος, Γεώργιος Κωνσταντίνου
Publisher: name: Aristotle University of Thessaloniki
Year: 2022
Subjects: Οργανωμένο έγκλημα
Εγκληματική οργάνωση
Άρθρο 187 Π.Κ.
Organized crime
Criminal organization
Article 187 of criminal code

description: Το παρόν πόνημα επεξεργάζεται σε βάθος τη δογματική προβληματική του οργανωμένου εγκλήματος και ειδικότερα του ισχύοντος άρθρου 187 του Ποινικού μας Κώδικα , όπως αυτός διαμορφώθηκε με τον Ν.4619/2019 , τον Ν.4637/2019 και τον πολύ πρόσφατο Ν.4908/2022 αποσκοπώντας στην ερμηνευτική προσέγγιση και στην επιστημονική ανάλυση των διατάξεων του εν λόγω φαινομένου.Η διπλωματική αυτή εργασία κινείται κυρίως στο πεδίο εκείνο του κλασικού ουσιαστικού δικαίου με ορισμένες προσεγγίσεις από εγκληματολογικής κυρίως σκοπιάς , προκειμένου να γίνει κατανοητό εν συνόλω το φαινόμενο αυτό του οργανωμένου εγκλήματος.Αναλυτικότερα,στην εισαγωγική ενότητα επιχειρείται μια χαρτογράφηση της ιστορικής πορείας του φαινομένου του οργανωμένου εγκλήματος και ο φωτισμός των προσαρμογών του στις μεταβαλλόμενες κοινωνικοοικονομικές συνθήκες . Εν συνεχεία, καταβάλλεται μια αξιόλογη προσπάθεια εννοιολογικής προσέγγισης του εν λόγω φαινομένου μέσω αναφορών σε πλήθος προσπαθειών που κατέβαλαν θεωρητικοί τόσο σε διεθνές , όσο και σε εθνικό επίπεδο,προκειμένου να ερμηνεύσουν με επιστημονικά αποδεκτό τρόπο τί ακριβώς είναι το φαινόμενο αυτό του οργανωμένου εγκλήματος.Επιχειρείται ακολούθως μια αναφορά στις βασικότερες διεθνείς και ευρωπαϊκές νομοθετικές ρυθμίσεις οι οποίες προσπάθησαν και πέτυχαν να προσεγγίσουν και να αντιμετωπίσουν έως ένα βαθμό το φαινόμενο αυτό του οργανωμένου εγκλήματος. Σειρά έχει η ιστορική αναδρομή της ελληνικής νομοθεσίας σχετικά με την αντιμετώπιση του οργανωμένου εγκλήματος,ενώ στη τέταρτη ενότητα επιχειρείται να προσδιορισθεί το προστατευόμενο έννομο αγαθό εκ των διατάξεων του άρθ. 187 Π.Κ.. Εν συνεχεία πραγματεύεται τη διάκριση του φαινομένου του οργανωμένου εγκλήματος από άλλες συγγενείς περιπτώσεις όπω ςείναι το φαινόμενο του οικονομικού εγκλήματος,της τρομοκρατίας και αυτό της κατ’επάγγελμα τέλεσης ενός εγκλήματος.Στις ενότητες που ακολουθούν καταβάλλεται προσπάθεια ερμηνευτικής προσέγγισης των διατάξεων του νέου Π.Κ.,οι οποίες αφορούν και αντιμετωπίζουν το οργανωμένο έγκλημα.Τέλος , στην τελευταία ενότητα σταχυολογούνται συνοπτικά τα πιο ουσιώδη συμπεράσματα και οι σημαντικότερες εκείνες διαπιστώσεις που έχουν εξαχθεί από το εν λόγω πόνημα,φωτιζομένων ταυτόχρονα των αστοχιών των υπό κρίση διατάξεων και προτείνοντας από την πλευρά μας λύσεις για ένα δικαιότερο και νομικά πληρέστερο νομοθετικό πλαίσιο για το υπό κρίση φαινόμενο του οργανωμένου εγκλήματος .
description: The present opinion elaborates in depth the doctrinal problem of organized crime in particular the current article 187 of our Criminal Code, as it was formed by Laws 4619/2019, 4637/2019 and the very recent Law 4908/2022 aiming in the interpretative approach and in the scientific analysis of the provisions of this phenomenon.This thesis moves mainly in the field of classical substantive law with certain approaches from a criminological point of view, in order to understand this phenomenon of organized crime as a whole.In more detail, in the introductory section, a mapping of the historical course of the phenomenon of organized crime is attempted and highlighting its adaptations to the changing socio-economic conditions. Subsequently, a worthwhile effort is made to conceptually approach the phenomenon in question through references to a number of efforts made by theorists both on an international and at a national level, in order to interpret in a scientifically acceptable way what exactly this phenomenon of organized crime is. A reference is then made to the main international and European legislative measures which tried and succeeded in approaching and dealing with this phenomenon of organized crime to a certain extent. Next is the historical review of the Greek legislation regarding the treatment of organized crime, while in the fourth section an attempt is made to determine the protected legal good from the provisions of the article 187 of Criminal Code. He then deals with the distinction of the phenomenon of organized crime from other related cases such as the phenomenon of economic crime, terrorism and that of professionally committing a crime. In the sections that follow, an attempt is made to interpret the provisions of the new Criminal Code, which concern and deal with organized crime. Finally, in the last section, the most essential conclusions and the most important findings that have been drawn from the said opinion are summarized, highlighting the failures of the provisions in question and proposing solutions for a fairer and more legally sound legislative framework for the phenomenon of organized crime, which is in crisis.
description: Σε συνεργασία με: Νομικής (Δημοκρίτειο Πανεπιστήμιο Θράκης)